การพัฒนาโครงการ Luxury Premium Outlet กลุ่มสยามพิวรรธน์ได้ร่วมมือกับหน่วยงานใด
เกือบทุกครั้งที่ไปเที่ยวต่างประเทศของหลายคนมักจะแวะ Outlet เพื่อซื้อสินค้าราคาประหยัดกลับมาเสมอ และตอนนี้ที่กรุงเทพก็กำลังจะมี Outlet เป็นแล้ว แถมเป็น Luxury Premium Outlet ที่จำหน่ายสินค้าแบรนด์หรูด้วย Luxury Premium Outlet กับก้าวใหม่ของสยามพิวรรธน์ เกือบ 10 ปีมาแล้วที่ “สยามพิวรรธน์” ผู้บริหารโครงการ Siam Paragon, Siam Center และ Siam Discovery เดินหน้าธุรกิจแบบไม่ได้พัฒนาห้างสรรพสินค้า แต่เน้นพัฒนาสถานที่ที่มอบประสบการณ์ใหม่ๆ ให้กับผู้ใช้บริการ ผ่านนวัตกรรม หรือเครื่องมืออื่น เพื่อสร้างความสัมพันธ์กับผู้บริโภค และเติบโตไปด้วยกันอย่างยั่งยืน ซึ่งแนวคิดดังกล่าวก็ถูกใช้ในโครงการ Icon Siam ที่ทางกลุ่มเป็นหนึ่งในพันธมิตรด้วย เพราะการเป็น Real Developer หรือผู้พัฒนาโครงการ สามารถเป็นอะไรได้มากกว่าแค่ Retailer หรือผู้ค้าเฉยๆ และจากความสำเร็จของโครงการต่างๆ ในอดีต ทำให้ทางกลุ่มตัดสินใจเดินเกมใหม่ด้วยธุรกิจ Luxury Premium Outlet ชฎาทิพย์ จูตระกูล ประธานเจ้าหน้าที่บริหาร กลุ่มบริษัทสยามพิวรรธน์ เล่าให้ฟังว่า ในช่วง 1-2 ที่ผ่านมาตลาด Luxury หรือสินค้าแบรนด์หรูมีการเติบโตขึ้นอย่างชัดเจน โดยเฉพาะในประเทศไทยที่มีนักท่องเที่ยวเข้ามาจับจ่ายใช้สอยสินค้าประเภทนี้จำนวนมาก และกลายเป็นโอกาสครั้งสำคัญของบริษัทในการเข้ามารุกตลาดนี้เต็มตัว จับมือยักษ์อสังหาริมทรัพย์โลกอย่าง Simon สำหรับการพัฒนาโครงการ Luxury Premium Outlet กลุ่มสยามพิวรรธน์ได้ร่วมมือกับ Simon หนึ่งในยักษ์ใหญ่พัฒนาอสังหาริมทรัพย์เพื่อการค้าปลีกระดับโลก เพื่อพัฒนาโครงการดังกล่าว 3 แห่งในประเทศไทย หนึ่งในนั้นตั้งอยู่ที่กรุงเทพ ขนาดพื้นที่เช่า 50,000 ตร.ม. อยู่บนที่ดิน 150 ไร่ พร้อมให้บริการเดือนต.ค. 2562 “ตัวโครงการ Luxury Premium Outlet จะประกอบด้วยแบรนด์หรูกว่า 200 แบรนด์ทั้งไทย และต่างประเทศ ทั้งยังลดราคา 25-70% ทุกวัน ที่สำคัญแบรนด์สินค้าที่อยู่ที่นี่จะใกล้เคียงกับ Luxury Premium Outlet ที่ Simon บริหารอยู่ 96 แห่งทั่วโลก และมี 15 แห่งอยู่ในเอเชีย” อย่างไรก็ตามด้วยความเป็น Outlet และใช้พื้นที่ค่อนข้างใหญ่จึงเชื่อว่า Luxury Premium Outlet แห่งนี้จะอยู่ย่านชานเมืองแน่นอน ซึ่งก็เหมือนกับ Outlet อื่นๆ ในต่างประเทศ ดังนั้นระยะทางจึงไม่น่าเป็นปัญหากับคนไทย หรือนักท่องเที่ยวที่ต้องการซื้อสินค้าที่มีราคาที่เหมาะสม และคุ้มค่าต่อการเดินทางไปหา คนละตลาดกับสินค้าหรูที่จำหน่ายอยู่เดิม “เรื่องการทำราคาใน Outlet คงไม่ต่างกันมาในแต่ละประเทศที่ Simon บริหารอยู่ เพราะเขาเป็นระดับโลก และยิ่งได้สยามพิวรรธน์เข้ามาช่วยยกระดับเรื่องประสบการณ์การจับจ่ายสินค้า ก็น่าจะทำให้ Outlet แห่งนี้เป็นมากกว่าแค่ที่รวมสินค้าลดราคา แต่มันคือแหล่งรวมประสบการณ์ซื้อสินค้ารูปแบบใหม่” ทั้งนี้รูปแบบ, ตัวเลขมูลค่าการลงทุน และชื่อของโครงการ Luxury Premium Outlet ยังไม่มีการเปิดเผยในตอนนี้ แต่ทางกลุ่มสยามพิวรรธน์ และ Simon ได้ร่วมกันตั้งบริษัทร่วมกันแล้ว มีทุนจดทะเบียน 130 ล้านบาท และเชื่อว่าเงินลงทุนภายใน 3 ปีจากนี้เพื่อพัฒนาทั้ง 3 โครงการจะต้องมีมูลค่าไม่ต่ำกว่า 10,000 ล้านบาท ส่วนตัวสยามพิวรรธน์เองหลังจากนี้ต้องจับตาว่าโครงการ Icon Siam ที่ลงุทนร่วมกับแมกโนเลีย ควอลิตี้ ดีเวล็อปเม้นต์ คอร์ปอเรชั่น และเครือเจริญโภคภัณฑ์ในมูลค่ากว่า 54,000 ล้านบาทจะออกมาแบบไหน เพราะภายในปี 2561 ก็จะเปิดให้บริการแล้ว สรุป ธุรกิจ Outlet ค่อนข้างเป็นเรื่องใหม่ในไทย ยิ่ง Luxury Premium Outlet ก็ยิ่งใหม่มาก แต่เชื่อว่าหากเกิดขึ้นจริงก็คงดึงดูดนักท่องเที่ยวไปที่นั่นได้ไม่ยาก เพราะใครๆ ก็อยากซื้อสินค้าที่มีราคาถูก ถ้านึกไม่ออกก็ให้นึกเวลาไปเที่ยวต่างประเทศแล้วต้องแวะ Outlet เพื่อซื้อของก่อนกลับไทย ซึ่ง Outlet ที่กรุงเทพก็คงต้องเป็นอย่างนั้นแน่นอน
การพัฒนาโครงการ Luxury Premium Outlet กลุ่มสยามพิวรรธน์ได้ร่วมมือกับ Simon หนึ่งในยักษ์ใหญ่พัฒนาอสังหาริมทรัพย์เพื่อการค้าปลีกระดับโลก เพื่อพัฒนาโครงการดังกล่าว 3 แห่งในประเทศไทย หนึ่งในนั้นตั้งอยู่ที่กรุงเทพ ขนาดพื้นที่เช่า 50,000 ตร.ม. อยู่บนที่ดิน 150 ไร่ พร้อมให้บริการเดือนต.ค. 2562

ตัวโครงการ Luxury Premium Outlet จะประกอบด้วยแบรนด์หรูกว่า 200 แบรนด์ทั้งไทย และต่างประเทศ ทั้งยังลดราคา 25-70% ทุกวัน ที่สำคัญแบรนด์สินค้าที่อยู่ที่นี่จะใกล้เคียงกับ Luxury Premium Outlet ที่ Simon บริหารอยู่ 96 แห่งทั่วโลก และมี 15 แห่งอยู่ในเอเชีย